Pasiūlymas Tarybos reglamentas nustatantis galutinį antidempingo muitą magnio oksido, kurio kilmės šalis yra Kinijos Liaudies Respublika, importui /* KOM/2005/0149 galutinis */





Briuselis, 18.4.2005 KOM(2005) 149 galutinis Pasiūlymas TARYBOS REGLAMENTAS nustatantis galutinį antidempingo muitą magnio oksido, kurio kilmės šalis yra Kinijos Liaudies Respublika, importui (pateikta Komisijos) AIŠKINAMASIS MEMORANDUMAS 1. PASIŪLYMO APLINKYBĖS - Pasiūlymo pagrindas ir tikslai Šis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių, su paskutiniais pakeitimais, padarytas 2004 m. kovo 8 d. Tarybos reglamentu (EB) Nr. 461/2004 („pagrindinis reglamentas“) dėl procedūros, susijusios su magnio oksido, kurio kilmės šalis yra Kinijos Liaudies Respublika, importu, taikymu. - Bendrosios aplinkybės Šis pasiūlymas yra pateikiamas atsižvelgiant į pagrindinio reglamento įgyvendinimą, ir yra parengtas remiantis tyrimu, atliktu pagal pagrindiniame reglamente nustatytus esminius ir procedūrinius reikalavimus. - Pasiūlymo srityje taikomos nuostatos Šiuo metu pasiūlymo srityje netaikomos jokios nuostatos. - Derinimas su kitomis Sąjungos politikos kryptimis ir tikslais Netaikytina. 2. KONSULTAVIMASIS SU SUINTERESUOTOSIOMIS ŠALIMIS IR POVEIKIO ĮVERTINIMAS Atliekant tyrimą, su šia procedūra susijusios suinteresuotosios šalys, remdamosis pagrindiniame reglamente numatytomis nuostatomis, turėjo galimybę ginti savo interesus. - Specialaus tyrimo atlikimas ir jo taikymas Atlikti nepriklausomą specialų tyrimą nebuvo reikalinga. - Poveikio įvertinimas Šis pasiūlymas yra parengtas įgyvendinant pagrindinį reglamentą. Pagrindiniame reglamente nėra numatomas bendras poveikio įvertinimas, bet jame yra pateiktas išsamus būtinų įvertinti sąlygų sąrašas. 3. TEISINIAI PASIŪLYMO ASPEKTAI - Pasiūlytų veiksmų santrauka 2004 m. gegužės 18 d. Komisija pradėjo peržiūros tyrimą dėl antidempingo priemonių, taikomų magnio oksido, kurio kilmės šalis yra Kinijos Liaudies Respublika, importui. Peržiūra buvo pradėta po to, kai Komisija iš Bendrijos gamintojų gavo prašymą, kuriame buvo nurodyta, jog pasibaigus priemonių galiojimui, dempingo daroma žala greičiausiai tęsis arba kartosis. Tyrimas patvirtino, kad panaikinus minėtai valstybei taikomas priemones, dempingas tęstųsi ir tikėtina, kad jo daroma žala pasikartotų. Dėl to siūloma ir toliau taikyti esamas priemones. Dėl šios peržiūros buvo pasitarta su valstybėmis narėmis. Dvidešimt valstybių narių palaikė šį pasiūlymą, o penkios valstybės narės jam paprieštaravo. Tarybai siūloma priimti pridedamą pasiūlymą prie reglamento, kuris turėtų būti paskelbtas 2005 m. gegužės 18 d. Oficialiajame leidinyje . - Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių, su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004. - Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. - Proporcingumo principas Pasiūlymas atitinka proporcingumo principą dėl šių priežasčių: – veiksmų pobūdis yra aprašomas pirmiau minėtame pagrindiniame reglamente, nesuteikiant galimybės taikyti šalies sprendimą. – nuoroda apie Bendrijai, šalių vyriausybėms, regionų ir vietos valdžios institucijoms, ekonominės veiklos vykdytojams ir piliečiams tenkančios finansinės ir administracinės naštos mažinimą ir jos laikymą proporcinga pasiūlymo tikslui netaikoma. - Priemonių pasirinkimas Siūlomos priemonės: reglamentas. Kitos priemonės nėra laikomos tinkamomis dėl šių priežasčių. Pirmiau minėtame pagrindiniame reglamente nenumatoma alternatyvi galimybė rinktis. 4. POVEIKIS BIUDŽETUI Pasiūlymas neturi poveikio Bendrijos biudžetui. Pasiūlymas TARYBOS REGLAMENTAS nustatantis galutinį antidempingo muitą magnio oksido, kurio kilmės šalis yra Kinijos Liaudies Respublika, importui EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių[1] (toliau –pagrindinis reglamentas), ypač į jo 11 straipsnio 2 dalį, atsižvelgdama į Komisijos pasiūlymą, pateiktą pasikonsultavus su Patariamuoju komitetu, kadangi: A. GALIOJANČIOS PRIEMONĖS (1) Po peržiūros dėl priemonių galiojimo pabaigos Taryba Reglamentu (EB) Nr. 1334/1999[2] nustatė galutines antidempingo priemones magnio oksido, kurio kilmės šalis yra Kinijos Liaudies Respublika (KLR), importui. Priemonės taikomos minimalia importo kaina. Po tarpinės peržiūros Taryba Reglamentu (EB) Nr. 985/2003[3] pakeitė galiojančias antidempingo priemones išlaikydama minimalią kainą, bet nustatydama jai tam tikras sąlygas, o visiems kitiems atvejams įvesdama 27,1 % vertybinį muitą. (2) Reikia pažymėti, kad pirminės priemonės buvo nustatytos Tarybos reglamentu (EB) Nr. 1473/93[4] (toliau – pirminis tyrimas). B. DABARTINIS TYRIMAS (3) Paskelbus pranešimą apie artėjančią antidempingo priemonių, taikomų KLR kilmės magnio oksido importui[5], galiojimo pabaigą, Komisijos tarnybos gavo prašymą dėl priemonių galiojimo pabaigos peržiūros, pateiktą pagal pagrindinio reglamento 11 straipsnio 2 dalį. Prašymą 2004 m. kovo 9 d. pateikė „Eurométaux“ (toliau – pareiškėja); jis buvo pateiktas gamintojų, kurių produkcija sudaro didžiąją dalį visos Bendrijos magnio oksido produkcijos (šiuo atveju 96 %), vardu. Prašyme buvo teigiama, kad pasibaigus priemonių galiojimui, dempingas ir Bendrijos pramonei daroma žala greičiausiai tęsis arba pasikartos. (4) Po konsultacijų su Patariamuoju komitetu Komisijos tarnybos, nustačiusios, kad įrodymų peržiūrai pradėti pakanka, paskelbė apie peržiūros dėl priemonių galiojimo pabaigos inicijavimą[6] pagal pagrindinio reglamento 11 straipsnio 2 dalį, ir pradėjo tyrimą. (5) Komisijos tarnybos apie peržiūros inicijavimą oficialiai informavo prašymą pateikusius Bendrijos gamintojus, kitus prašymui pritarusius Bendrijos gamintojus, KLR eksportuojančius gamintojus, importuotojus ir prekybininkus, su tyrimu susijusius naudotojus ir Kinijos vyriausybės atstovus. Suinteresuotosioms šalims buvo suteikta galimybė pareikšti savo nuomonę raštu ir prašyti jas išklausyti per inicijavimo pranešime nustatytą laiką. (6) Komisijos tarnybos išsiuntė klausimynus visoms su šiuo tyrimu susijusioms šalims, įskaitant ir tas, kurios paprašė atsiųsti klausimyną per inicijavimo pranešime nustatytą laiką. (7) Dėl didelio tiriamą prekę eksportuojančių gamintojų Kinijos Liaudies Respublikoje ir prekės importuotojų skaičiaus, remiantis pagrindinio reglamento 17 straipsniu, pranešime apie tyrimo inicijavimą buvo numatyta atlikti atranką. Siekiant nuspręsti, ar būtina taikyti atranką, ir, jei būtina, atrinkti pavyzdį, Komisijos tarnybos išsiuntė klausimynus, kuriuose buvo prašoma suteikti konkrečius duomenis apie kiekvieno suinteresuoto eksportuojančio gamintojo ir importuotojo vidutinį pardavimų kiekį ir kainas. Nė vienas eksportuotojas gamintojas arba importuotojas neatsakė. Todėl buvo nuspręsta, kad atranka nebūtina. (8) Be to, klausimynai buvo išsiųsti visiems Komisijos tarnyboms žinomiems gamintojams Jungtinėse Amerikos Valstijose (JAV), Australijoje ir Indijoje (galimos analogiškos šalys). (9) Atsakymai į klausimyną buvo gauti iš keturių prašymą pateikusių Bendrijos gamintojų ir vieno gamintojo iš analogiškos valstybės – JAV. (10) Komisijos tarnybos rinko ir patikrino visą informaciją, laikomą reikalinga dempingo bei žalos tęsimosi arba pasikartojimo tikimybei ir Bendrijos interesams nustatyti. Tikrinimo vizitai buvo surengti šių bendrovių patalpose: Bendrijos gamintojai – „Grecian Magnesite S.A“, Atėnai, Graikija – „Magnesitas Navarras“, S.A., Pamplona, Ispanija – „Magnesitas de Rubian“, S.A., Sarria (Lugo), Ispanija – „Styromag GmbH“, St Katharein an der Laming, Austrija Analogiškos valstybės gamintojas – „Premier Chemicals, LLC“, King of Prussia, Pensilvanija, JAV (11) Tyrimas dėl dempingo bei daromos žalos tęsimosi arba pasikartojimo tikimybės buvo atliekamas nuo 2003 m. balandžio 1 d. iki 2004 m. kovo 31 d. (toliau – TL). Tendencijos, svarbios daromos žalos tęsimosi arba jos pasikartojimo tikimybei įvertinti buvo tiriamos nuo 2000 m. sausio 1 d. iki TL pabaigos (toliau – svarstymo laikotarpis). C. TIRIAMA PREKĖ IR PANAŠI PREKĖ (12) Tiriama prekė yra ta pati kaip ir ankstesniuose tyrimuose, po kurių buvo įvestos dabar galiojančios priemonės, t. y. magnio oksidas, o tiksliau – gamtoje randamas šarminis kalcinuotas magnio oksidas, klasifikuojamas KN kodu ex 2519 90 90 (Taric kodas 2519 90 90*10). (13) Magnio oksidas perdirbamas iš gamtoje randamo magnio karbonato arba magnezito. Magnio oksidui pagaminti magnezitą reikia iškasti, sumalti, surūšiuoti ir paskui sudeginti deginimo krosnyje 700 ( 1000(C temperatūroje. Gaunamas magnio oksidas, kurio sudėtyje yra įvairaus kiekio ir įvairios kokybės magnio oksido (MgO). Pagrindinės magnio oksido priemaišos yra SiO2, Fe2O3, Al2O3, CaO ir B2O3 (silicio oksidas, geležies oksidas, aliuminio oksidas, kalcio oksidas ir atitinkamai, boro oksidas). Magnio oksidas daugiausia naudojamas žemės ūkyje kaip galvijų pašaras arba kaip trąša ir pramonėje ( statybose naudojamiems grindų klojiniams ir izoliacinėms plokštėms gaminti, o taip pat celiuliozės, popieriaus, chemijos, farmacijos, antipirenų ir šlifuojamųjų medžiagų gamybos pramonėje bei aplinkos apsaugos srityje. (14) Kaip nustatyta ankstesniuose tyrimuose, šis peržiūros tyrimas patvirtino, kad iš KLR eksportuotos prekės Bendrijos gamintojų pagamintos prekės, kurias jie pardavė Bendrijos rinkoje, ir analogiškos valstybės gamintojo pagamintos prekės, kurias jis pardavė vidaus rinkoje, turi tas pačias pagrindines fizines ir chemines savybes bei tą pačią vartojimo paskirtį, todėl jos laikomos panašiomis prekėmis, kaip apibrėžta pagrindinio reglamento 1 straipsnio 4 dalyje. D. DEMPINGO TĘSIMOSI TIKIMYBĖ (15) Pagal pagrindinio reglamento 11 straipsnio 2 dalį buvo ištirta, ar yra tikimybė, kad pasibaigus priemonių galiojimui, dempingas tęsis toliau. Įžanginės pastabos (16) Kadangi nei Kinijos eksportuojantys gamintojai, nei Bendrijos importuotojai nebendradarbiavo, šis tyrimas turėjo būti grindžiamas informacija, kurią Komisijos tarnybos gavo iš kitų šaltinių. Dėl šios priežasties bei vadovaujantis pagrindinio reglamento 18 straipsnio nuostatomis buvo remiamasi pagal kitus šaltinius patikrintais Eurostato duomenimis su aštuonženkliu KN kodu ir dešimtženkliu Taric kodu. (17) Reikia pažymėti, kad šie Eurostato duomenys su aštuonženkliu KN kodu apima daugiau prekių nei tiriama, o į svarstymo laikotarpio duomenis su dešimtženkliu Taric kodu nebuvo įtrauktos dešimt stojančiųjų valstybių. (18) Todėl Eurostato duomenimis su dešimtženkliu Taric kodu buvo remtasi penkiolikoje valstybių narių, kurios sudarė Europos Sąjungą iki plėtros, o Eurostato duomenimis su aštuonženkliu KN kodu buvo remtasi dešimtyje naujųjų valstybių narių. Be to, siekiant į tyrimą neįtraukti daugiau prekių nei tiriama, Eurostato duomenys su aštuonženkliu KN kodu, kuriais remtasi dešimtyje naujųjų valstybių narių, buvo pakoreguoti, atėmus procentinį skirtumą tarp duomenų su aštuonženkliu KN kodu ir dešimtženkliu Taric kodu, apie kurį dešimt naujųjų valstybių narių pranešė per šešis mėnesius po plėtros. (19) Remiantis pakoreguotais Taric duomenimis, buvo nustatyta, kad per TL iš KLR į Bendriją buvo importuota 115 225 tonos magnio oksido, t. y. maždaug 29 % suvartojamo kiekio Bendrijoje. (20) Per ankstesnės peržiūros dėl priemonių galiojimo pabaigos TL į Bendriją importuoto Kinijos magnio oksido kiekis sudarė 110 592 tonas, t. y. maždaug 31 % suvartojamo kiekio Bendrijoje. (21) Reikia pažymėti, kad Bendrijai išsiplėtus iki dvidešimt penkių valstybių narių, ankstesnės peržiūros dėl priemonių galiojimo pabaigos ir dabartinės peržiūros dėl priemonių galiojimo pabaigos eksporto kiekiai ir eksporto rinkos dalys negali būti lyginamos. Dempingas per TL (22) Pagal pagrindinio reglamento 11 straipsnio 9 dalį Komisijos tarnybos taikė tuos pačius metodus kaip ir pirminiame tyrime. Reikia priminti, kad atlikus pirminį tyrimą, buvo nustatytas 27,1 % dempingo skirtumas. Analogiška valstybė (23) Kadangi KLR yra pereinamojo laikotarpio ekonomikos valstybė, pagal pagrindinio reglamento 2 straipsnio 7 dalį normalioji vertė turėjo būti nustatyta remiantis informacija, gauta iš atitinkamos trečiosios rinkos ekonomikos valstybės. (24) Kadangi ankstesnėje peržiūroje dėl priemonių galiojimo pabaigos analogiška valstybe normaliai vertei nustatyti buvo pasirinkta Indija, prašymas dėl bendradarbiavimo buvo nusiųstas Indijos gamintojams. Be to, bendradarbiavimo prašymas taip pat buvo nusiųstas visiems žinomiems gamintojams Australijoje ir JAV, kurios prašyme dėl priemonių galiojimo pabaigos peržiūros buvo pasiūlytos kaip galimos analogiškos valstybės. (25) Vienas Indijos gamintojas sutiko bendradarbiauti, bet neatsakė į klausimyną. Vienas Australijos gamintojas atsakė, bet pareiškė negalintis suteikti Komisijos tarnyboms prašomos informacijos. Tik vienas JAV gamintojas sutiko pateikti prašomą informaciją. (26) Kalbant apie JAV, reikia pažymėti, kad buvo nustatyta, jog JAV rinkoje konkurencija yra pakankamai stipri. Iš tikrųjų magnio oksido importui netaikomi jokie antidempingo muitai, didelis tiriamos prekės kiekis yra importuojamas iš trečiųjų šalių, ir yra du konkuruojantys vietos gamintojai. Bendradarbiaujančio JAV gamintojo gamybos procesas yra panašus į Kinijos gamintojų gamybos procesą. JAV gamintojo vidaus pardavimai sudaro didelę dalį (apie 83 %) viso Bendrijos importo iš KLR per TL. (27) Todėl daroma išvada, kad JAV yra tinkama analogiška valstybė normaliajai vertei nustatyti. Normalioji vertė (28) Pagal pagrindinio reglamento 2 straipsnio 4 dalį buvo svarstoma, ar, atsižvelgus į nustatytas kainas, JAV gamintojo vidaus pardavimai galėtų būti laikomi pardavimais įprastinėmis prekybos sąlygomis. Šiam tikslui bendros vieneto gamybos sąnaudos per TL buvo lyginamos su vidutine vieneto kaina pardavimo sandoriuose, sudarytuose per tą patį laikotarpį. Buvo nustatyta, kad visi pardavimai buvo pelningi. Tyrimo metu taip pat buvo nustatyta, kad bendradarbiaujantis gamintojas iš JAV visas prekes pardavė nepriklausomiems pirkėjams. Todėl nustatant normaliąją vertę pagal pagrindinio reglamento 2 straipsnio 1 dalį buvo remtasi kaina, kurią nepriklausomi pirkėjai sumokėjo ar turėjo sumokėti JAV vidaus rinkoje įprastinėmis prekybos sąlygomis. Eksporto kaina (29) Kaip jau minėta, kadangi nebuvo gauta jokios kitos patikimos informacijos, eksporto kaina buvo nustatyta remiantis Eurostato duomenimis. Buvo nustatyta, kad duomenys apie kainas Eurostate yra registruojami remiantis CIF kaina prie Europos Bendrijos sienos. Šios kainos buvo perskaičiuotos į FOB kainas, atėmus krovinių gabenimo jūromis ir draudimo išlaidas. Reikiamos informacijos apie šias išlaidas pateikė Bendrijos pramonininkai ir atliekant skaičiavimus buvo remiamasi ja, kadangi negauta kitų patikimesnių duomenų. Palyginimas (30) Siekiant užtikrinti teisingą normaliosios vertės ir eksporto kainos ex-works sąlygomis palyginimą, pagal pagrindinio reglamento 2 straipsnio 10 dalį, atliekant pataisymus, buvo tinkamai atsižvelgta į skirtumus, kurie, kaip tvirtinama ir įrodyta, turi įtakos kainų palyginamumui. Dėl to pakoreguoti buvo krovinių gabenimo jūromis ir vidaus vandenimis duomenys. Dempingo skirtumas (31) Remiantis pagrindinio reglamento 2 straipsnio 11 dalimi, dempingo skirtumas buvo nustatytas lyginant normaliosios vertės svertinį vidurkį su eksporto kainų svertiniu vidurkiu, kuris buvo nustatytas pirmiau. Po šio palyginimo buvo nustatytas dempingas. Dempingo skirtumas, išreikštas CIF kainos prie Bendrijos sienos procentais neatskaičius muito, buvo 100,73 %, o tai gerokai viršija ankstesniame tyrime nustatytą dempingo skirtumą (41,9 %). Dempingo tęsimosi tikimybė (32) Buvo analizuojamas ne tik dempingo taikymas per TL, bet ir jo tęsimosi tikimybė. Kadangi eksportuojantys gamintojai nebendradarbiavo ir yra nedaug viešos informacijos apie Kinijos magnio oksido pramonę, toliau pateiktos išvados daugiausia grindžiamos turimais faktais: rinkos tyrimų informacija, paremta Japonijos statistiniais prekybos duomenimis, JAV Gyventojų surašymo biuro ir Kinijos muitinės duomenimis, kuriuos pateikė pareiškėjas. Kinijos gamybos pajėgumas (33) Remiantis prašymu dėl priemonių galiojimo pabaigos peržiūros, galima konstatuoti, kad Kinijos gamintojai turi daug neišnaudoto gamybos pajėgumo, nes Kinija turi daugiausia magnezito rūdų pasaulyje – apie 1 300 000 tonų. Bendras tiriamos prekės gamybos pajėgumas Kinijoje yra apie 800 000 – 1 000 000 tonų per metus, Kinijos vidaus suvartojimas yra apie 250 000 tonų, o eksportas – apie 550 000 tonų per metus. Todėl Kinijos gamyba galėtų sparčiai augti toliau, jei būtų tinkamos rinkos sąlygos. Eksportas į trečiąsias šalis (34) Remiantis tuo pačiu šaltiniu buvo nustatyta, kad bendras Kinijos magnio oksido eksportas visame pasaulyje išaugo 17 % – nuo 465 900 tonų 1999 m. iki 545 600 tonų 2003 m. Eksporto į kitas pasaulio rinkas, tokias kaip Japonijos ar JAV, kainos yra apie 38 % mažesnės už eksporto į Bendriją kainas, taigi, jei taikomos priemonės būtų panaikintos, eksportuotojai būtų labiau suinteresuoti didinti eksportą į Bendriją nei į trečiąsias šalis. (35) Be to, 2003 m. Kinijos eksporto į Japoniją kainos sumažėjo maždaug 13 %, t. y. nuo 109,4 dolerių už toną 2000 m. iki 95 dolerių už toną 2003 m. Be to, tuo pačiu laikotarpiu maždaug 8 % sumažėjo eksporto kainos į JAV, t. y. nuo 133 dolerių už toną 2000 m. iki 122 dolerių už toną 2003 m. (36) Tai aiškiai rodo, kad jei priemonės būtų panaikintos, Kinijos eksportuotojai būtų suinteresuoti eksportuoti į Bendrijos rinką, kadangi šalyje yra daug neišnaudoto gamybos pajėgumo, o Bendrijoje prekės kaina aukštesnė, lyginant su kaina trečiosiose šalyse. Eksporto į Bendriją kainos (37) Taip pat reikia pažymėti, kad dėl Bendrijos rinkoje nusistovėjusio tiriamos prekės kainų lygio ši rinka yra labai patraukli. Tai yra dar didesnė paskata didinti eksportą į Bendriją, didinant gamybą. Be to, kaip minėta pirmiau, buvo nustatyta, kad eksporto į trečiąsias šalis kainos yra mažesnės už eksporto į Bendriją kainas. Tačiau mažai tikėtina, kad patrauklios ir santykinai aukštos kainos Bendrijos rinkoje išsilaikys ilgai. Jeigu priemonės būtų panaikintos, daug Kinijos eksportuotojų, siekdami padidinti savo rinkos dalį, būtų ypač suinteresuoti eksportuoti į Bendrijos rinką. Tačiau dėl tokios išaugusios konkurencijos galėtų sumažėti kainos. Todėl labai tikėtina, kad visi Bendrijos rinkoje veikiantys operatoriai turėtų atitinkamai sumažinti savo kainas. Išvada (38) Tyrimas parodė, kad per TL KLR tęsė dempingą gerokai didesniu mastu nei anksčiau. Atsižvelgiant į tai, kad KLR turi didelį neišnaudotą gamybos pajėgumą ir eksportuoja prekes į trečiąsias šalis gerokai mažesnėmis kainomis nei į Bendriją, yra didelė tikimybė, kad panaikinus taikomas priemones Kinijos eksportuojantys gamintojai gerokai padidintų tiriamos prekės eksportą dempingo kaina į Bendriją. E. BENDRIJOS PRAMONĖS APIBRĖŽIMAS (39) Keturi skundą pateikę Bendrijos gamintojai atsakė į klausimynus ir visapusiškai bendradarbiavo atliekant tyrimą. Per TL jie sudarė 96 % Bendrijos gamybos. (40) Remiantis šiais duomenimis, keturi skundą pateikę Bendrijos gamintojai sudaro Bendrijos pramonę, kaip apibrėžta pagrindinio reglamento 4 straipsnio 1 dalyje ir 5 straipsnio 4 dalyje. F. BENDRIJOS RINKOS PADĖTIS Bendrijos vartojimas (41) Bendrijos vartojimas buvo nustatytas pagal bendrą Bendrijos pramonės pardavimų kiekį Bendrijoje, importo iš KLR ir importo iš trečiųjų šalių kiekį. 1 lentelė: Bendrijos vartojimas (pardavimų kiekis) Bendrijos vartojimas | 2000 | 2001 | 2002 | 2003 | TL | TL/2000 | Tonos | 423 791 | 448 234 | 456 197 | 398 038 | 392 416 | Indeksas | 100 | 106 | 108 | 94 | 93 | -7 | Metinis pokytis % | 6 | 2 | -14 | -1 | Šaltinis: Eurostato duomenys. (42) 2000–2002 m. ES suvartojamo magnio oksido kiekis augo ir 2002 m. pasiekė aukščiausią suvartojimo lygį – maždaug 456 197 tonas, o 2003 m. ir per TL vėl sumažėjo ir sudarė 392 416 tonų. Per visą svarstymo laikotarpį vartojimas iš viso sumažėjo 7 %, tačiau 2000–2001 m. išaugo 6 %. (43) Tiriamos prekės vartojimo kitimas, didėjęs arba mažėjęs 10 % per metus, nėra ilgalaikės tendencijos požymis. Bendrijos pramonininkai teigia, kad visa magnio oksido rinka yra gana stabili ir šis nedidelis kitimas atitinka įprastinį vartojimo kiekį ilgalaikiu laikotarpiu. Importas iš KLR Kiekis, rinkos dalis ir kainos (44) Importo iš KLR kiekis kito pagal tas pačias tendencijas kaip ir Bendrijos vartojimas. Iki 2002 m. jis išaugo vidutiniškai 8 %, o paskui ėmė mažėti. Iš viso per svarstymo laikotarpį importas iš KLR sumažėjo 18 % – nuo 140 171 tonos iki 115 225 tonų. 2 lentelė: Importas iš KLR Importo iš KLR kiekis | 2000 | 2001 | 2002 | 2003 | TL | TL/2000 | Tonos | 140 171 | 150 403 | 163 116 | 126 387 | 115 225 | Indeksas | 100 | 107 | 116 | 90 | 82 | -18 | Metinis pokytis % | 7 | 9 | -26 | -8 | Šaltinis: Eurostato duomenys. (45) Išaugus Bendrijos vartojimui, 2002 m. Kinijos importui tenkanti rinkos dalis išaugo iki 36 %. Nuo 2003 m. ji pradėjo nežymiai mažėti, ir per TL siekė 29 %. 3 lentelė: Kinijos importui tenkanti rinkos dalis Kinijos importui tenkanti rinkos dalis | 2000 | 2001 | 2002 | 2003 | TL | TL/2000 | Rinkos dalis procentais | 33 | 34 | 36 | 32 | 29 | Indeksas | 100 | 103 | 109 | 97 | 88 | -12 | Šaltinis: Eurostato duomenys. (46) Per svarstymo laikotarpį vidutinė importo iš KLR kaina nuolatos mažėjo – iš viso sumažėjo 24 %. 4 lentelė: Vidutinė Kinijos importo kaina Vidutinė Kinijos importo kaina | 2000 | 2001 | 2002 | 2003 | TL | TL/2000 | EUR už toną | 174 | 164 | 149 | 135 | 133 | Indeksas | 100 | 94 | 86 | 78 | 76 | -24 | Šaltinis: Eurostato duomenys. Importuotų prekių kainų kitimas ir jų mažėjimas (47) Vidutinė iš KLR importuotos tiriamos prekės kaina, apie kurią buvo pranešta remiantis dešimtženkliu Taric kodu, per TL buvo 133 EUR už toną CIF kaina prie EB sienos, . Siekiant ištirti kainų mažėjimą, vidutinės Bendrijos pramonės pardavimo kainos ( ex-works ) buvo palygintos su Kinijos importo kainomis per TL ir tinkamai pakoreguotos, atkreipiant dėmesį į po importo atsiradusias išlaidas, muitus ir antidempingo muitą. Šiuo pagrindu nebuvo nustatytas kainų sumažėjimas. Bendrijos pramonės ekonominė padėtis Gamyba, gamybos pajėgumas ir pajėgumo naudojimas 5 lentelė: Gamyba Gamyba | 2000 | 2001 | 2002 | 2003 | TL | TL/2000 | Indeksas | 100 | 104 | 102 | 97 | 95 | -5 | Metinis pokytis % | 4 | -2 | -5 | -2 | Šaltinis: Patikrinti Bendrijos pramonininkų atsakymai į klausimyną (48) Iš pradžių, 2000–2001 m, Bendrijos pramonės gamyba išaugo 4 %, kas kažkiek atitiko Bendrijos vartojimo tendencijas. Tačiau vėliau gamyba nuolatos mažėjo, ir per svarstymo laikotarpį ji tesiekė iš viso 5 %. Per TL Bendrijos pramonės magnio oksido gamyba sudarė apie 55 % Bendrijos vartojimo. 6 lentelė: Gamybos pajėgumas Gamybos pajėgumas | 2000 | 2001 | 2002 | 2003 | TL | TL/2000 | Indeksas | 100 | 100 | 100 | 100 | 100 | 0 | Metinis pokytis | 0 | 0 | 0 | 0 | Šaltinis: Patikrinti Bendrijos pramonininkų atsakymai į klausimyną (49) Per svarstymo laikotarpį gamybos pajėgumas nesikeitė. 7 lentelė: Pajėgumo naudojimas Pajėgumo naudojimas | 2000 | 2001 | 2002 | 2003 | TL | TL/2000 | Indeksas | 100 | 104 | 102 | 97 | 95 | -5 | Šaltinis: Patikrinti Bendrijos pramonininkų atsakymai į klausimyną (50) Iš pirmiau pateiktos lentelės matyti, kad svarstymo laikotarpiu pajėgumo naudojimo pokyčiai sutapo su gamybos pokyčiais. Po 2000–2001 m. užfiksuoto augimo jis nuolatos mažėjo. Per svarstymo laikotarpį pajėgumo naudojimas sumažėjo 5 procentiniais punktais. Pardavimų kiekis ir pardavimų kainos 8 lentelė: Pardavimų kiekis Bendrijos rinkoje (tonomis) Pardavimų kiekis Bendrijos rinkoje: | 2000 | 2001 | 2002 | 2003 | TL | TL/2000 | Nesusijusioms šalims | Indeksas | 100 | 98 | 94 | 87 | 89 | -11 | Susijusioms šalims | Indeksas | 100 | 149 | 150 | 150 | 157 | 57 | Susijusioms ir nesusijusioms šalims | Indeksas | 100 | 104 | 101 | 95 | 97 | -3 | Šaltinis: Patikrinti Bendrijos pramonininkų atsakymai į klausimyną (51) Nuo 2000 m. iki TL Bendrijos pramonės pardavimai nesusijusiems pirkėjams Bendrijos rinkoje sumažėjo 11 %. Nuo 2000 m. iki TL pardavimai susijusioms bendrovėms išaugo 57 %. Šie pardavimai buvo susiję tik su viena bendrove ir buvo skirti dukterinėms įmonėms, priklausančioms tai pačiai grupei. Jie sudarė apie 17 % visų magnio oksido pardavimų per svarstymo laikotarpį. (52) Nuo 2000 m. iki TL bendras pardavimų kiekis Bendrijos rinkoje sumažėjo 3 %. 9 lentelė: Bendrijos pramonės nustatytos magnio oksido pardavimo kainos Bendrijos pramonės nustatyta pardavimo kaina nesusijusioms šalims | 2000 | 2001 | 2002 | 2003 | TL | TL/2000 | Indeksas | 100 | 108 | 110 | 109 | 109 | 9 | Metinis pokytis | 8 | 2 | -1 | -1 | Šaltinis: Patikrinti Bendrijos pramonininkų atsakymai į klausimyną (53) Nuo 2000 m. iki TL Bendrijos pramonės Bendrijos rinkoje nustatytos vidutinės magnio oksido pardavimo kainos išaugo 9 %. Pardavimo kainos pasiekė aukščiausią tašką 2002 m., o 2003 m. ir per TL vėl šiek tiek sumažėjo. Rinkos dalis 10 lentelė: Rinkos dalis Bendrijos pramonės rinkos dalis | 2000 | 2001 | 2002 | 2003 | TL | TL/2000 | Rinkos dalis procentais | 62 | 61 | 59 | 63 | 65 | Indeksas | 100 | 98 | 95 | 102 | 105 | 5 | Šaltinis: Eurostato duomenys ir patikrinti Bendrijos pramonininkų atsakymai į klausimyną (54) Bendrijos pramonės rinkos dalis išaugo nuo 62 % 2000 m. iki 65 % per TL. Labiausiai ji išaugo 2002–2003 m. (7 % rinkos). (55) Panašu, kad Bendrijos pramonei pavyko užimti rinkos dalį dėl savo konkurencingų kainų, lyginant su kitomis trečiosiomis šalimis. Atsargos 11 lentelė: Atsargos Atsargos | 2000 | 2001 | 2002 | 2003 | TL | TL/2000 | Indeksas | 100 | 107 | 94 | 101 | 81 | -19 | Metinis pokytis | 7 | -13 | 7 | -20 | Šaltinis: Patikrinti Bendrijos pramonininkų atsakymai į klausimyną (56) Iš pirmiau pateiktos lentelės matyti, kad svarstymo laikotarpiu atsargos sumažėjo 19 %. Nuo 2000 m. iki 2003 m. atsargos sudarė apie 43 000 tonų, o per TL jų kiekis sumažėjo iki šiek tiek daugiau kaip 35 000 tonų. (57) Per TL atsargų kiekis, kuris 2000 m. sudarė apie 16 % Bendrijos pramonės ES pardavimų kiekio, sumažėjo iki maždaug 14 % ES pardavimų. Pelningumas ir grynųjų pinigų srautai (58) Per svarstymo laikotarpį pelningumas, nustatytas remiantis grynąja pardavimų nesusijusioms šalims verte, išreikšta procentais, keitėsi taip: 12 lentelė: Pelningumas Pelningumas | 2000 | 2001 | 2002 | 2003 | TL | TL/2000 | Indeksas | 100 | 113 | 538 | 13 | 200 | 100 | Šaltinis: Patikrinti Bendrijos pramonininkų atsakymai į klausimyną (59) Po nuostolių 2000 m. Bendrijos pramonės pardavimai vėl buvo pelningi iki TL pabaigos. 2002 m. pelnas pasiekė aukščiausią tašką – 4,3 %, tačiau 2003 m. sumažėjo iki 0,1 %, o per TL – iki 1,6 %. Pelno sumažėjimą 2003 m. lėmė sumažėjęs pardavimų kiekis ir spaudimas, kurį darė Kinijos eksportuotojų kainos, neleidusios Bendrijos pramonei padidinti savo kainų tiek, kad ji gautų pagrįstą pelną. (60) Reikia pažymėti, kad, įvertinus pardavimus susijusioms šalims, pelningumas būtų šiek tiek mažesnis, bet tendencija nepasikeistų. 13 lentelė: Grynųjų pinigų srautai Grynųjų pinigų srautai | 2000 | 2001 | 2002 | 2003 | TL | TL/2000 | Indeksas | 100 | 128 | 160 | 82 | 134 | 34 | Metinis pokytis | 28 | 33 | -79 | 52 | Šaltinis: Patikrinti Bendrijos pramonininkų atsakymai į klausimyną (61) Per svarstymo laikotarpį grynųjų pinigų srautai išaugo 34 %, o jų kitimo tendencija buvo panaši į pelningumo kitimo tendenciją. Investicijos, investicijų grąža, galimybė kaupti kapitalą 14 lentelė: Investicijos Investicijos | 2000 | 2001 | 2002 | 2003 | TL | TL/2000 | Indeksas | 100 | 92 | 76 | 74 | 81 | -19 | Metinis pokytis | -8 | -16 | -2 | 6 | Šaltinis: Patikrinti Bendrijos pramonininkų atsakymai į klausimyną (62) Nuo 2000 m. iki TL investicijos sumažėjo maždaug 19 %. Nepaisant to, dabartiniu TL investicijos buvo 24 % didesnės nei per ankstesnio tyrimo TL, kurio metu maksimali investicijų suma siekė – 4 219 000 ekiu. Daugiausia buvo investuojama į gamybos proceso tobulinimą ir tolesnį racionalizavimą, siekiant sutaupyti sąnaudas ir įvykdyti aplinkos apsaugos reikalavimus. 15 lentelė Investicijų grąža Investicijų grąža | 2000 | 2001 | 2002 | 2003 | TL | TL/2000 | Indeksas | 100 | 129 | 700 | 14 | 231 | 131 | Šaltinis: Patikrinti Bendrijos pramonininkų atsakymai į klausimyną (63) Investicijų grąža, kuri 2000 m. buvo neigiama, per svarstymo laikotarpį išaugo maždaug 11,6 procentinio punkto, ir keitėsi panašiai kaip ir pelningumas. (64) Per svarstymo laikotarpį Bendrijos pramonė išlaikė gebėjimą kaupti kapitalą. Užimtumas, našumas ir atlyginimai 16 lentelė: Užimtumas Užimtumas | 2000 | 2001 | 2002 | 2003 | TL | TL/2000 | Indeksas | 100 | 99 | 90 | 85 | 80 | -20 | Metinis pokytis | -1 | -9 | -5 | -5 | Šaltinis: Patikrinti Bendrijos pramonininkų atsakymai į klausimyną (65) Iš pirmiau pateiktos lentelės matyti, kad svarstymo laikotarpiu užimtumas sumažėjo 20 %. Labiausiai jis sumažėjo nuo 2001 m. iki TL. (66) Atsižvelgus į tai, kad gamyba mažėjo lėčiau nei užimtumas, per tą patį laikotarpį našumas išaugo 19 % (matoma iš toliau pateiktos lentelės): 17 lentelė Našumas Našumas | 2000 | 2001 | 2002 | 2003 | TL | TL/2000 | Indeksas | 100 | 105 | 113 | 115 | 119 | 19 | Metinis pokytis | 5 | 8 | 2 | 4 | Šaltinis: Patikrinti Bendrijos pramonininkų atsakymai į klausimyną (67) Per svarstymo laikotarpį Bendrijos pramonės darbuotojų darbo užmokesčiai sumažėjo maždaug 4 %. 18 lentelė Darbo užmokesčiai Darbo užmokesčiai | 2000 | 2001 | 2002 | 2003 | TL | TL/2000 | Indeksas | 100 | 104 | 99 | 100 | 96 | -4 | Metinis pokytis | 4 | -4 | 0 | -3 | Šaltinis: Patikrinti Bendrijos pramonininkų atsakymai į klausimyną Kitų veiksnių poveikis Bendrijos pramonės eksporto veikla (68) Tyrimas parodė, kad Bendrijos pramonės eksporto veikla buvo plėtojama taip: 19 lentelė: Bendrijos pramonės eksportas Bendrijos pramonės eksportas | 2000 | 2001 | 2002 | 2003 | TL | TL/2000 | Tonos | 9 240 | 9 206 | 15 671 | 9 962 | 10 022 | Indeksas | 100 | 100 | 170 | 108 | 108 | 8 | Metinis pokytis | 0 | 70 | -62 | 1 | Šaltinis: Patikrinti Bendrijos pramonininkų atsakymai į klausimyną (69) Per svarstymo laikotarpį (daugiausia 2002 m.) Bendrijos pramonės magnio oksido eksportas išaugo 8 %. Tačiau padidinus eksporto kiekį, būtų buvęs padarytas nedidelis poveikis Bendrijos pramonės padėčiai, nes eksportas sudarė maždaug 4 % visų Bendrijos pramonės pardavimų. Importo iš kitų trečiųjų šalių kiekis ir kainos (70) Magnio oksido importo į Bendriją iš kitų šalių nei KLR kiekis ir vidutinės šio produkto kainos keitėsi taip: 20 lentelė: Importas į Bendriją iš kitų trečiųjų šalių (kiekis) Tonos | 2000 | 2001 | 2002 | 2003 | TL | Turkija | 2 704 | 3 116 | 7 010 | 2 105 | 1 373 | JAV | 849 | 1 518 | 326 | 704 | 897 | Izraelis | 2 417 | 2 558 | 2 714 | 3 156 | 2 725 | Meksika | 703 | 781 | 627 | 856 | 755 | Japonija | 1 949 | 1 658 | 2 081 | 627 | 455 | Australija | 1 115 | 749 | 42 | 341 | 301 | Norvegija | 459 | 198 | 72 | 117 | 149 | Kitos trečiosios šalys | 56 | 1 462 | 679 | 109 | 516 | Iš viso | 10 252 | 12 041 | 13 550 | 8 016 | 7 172 | Šaltinis: Eurostato duomenys. 21 lentelė: Importas į Bendriją iš kitų trečiųjų šalių (vidutinė kaina) EUR | 2000 | 2001 | 2002 | 2003 | TL | Turkija | 128 | 147 | 154 | 169 | 195 | JAV | 1 475 | 509 | 1 431 | 796 | 795 | Izraelis | 964 | 712 | 607 | 611 | 667 | Meksika | 458 | 718 | 870 | 591 | 617 | Japonija | 1 164 | 1 173 | 1 044 | 713 | 458 | Australija | 609 | 495 | 466 | 407 | 431 | Norvegija | 284 | 0 | 495 | 295 | 270 | Kitos trečiosios šalys | 0 | 528 | 740 | 200 | 191 | Šaltinis: Eurostato duomenys. 22 lentelė: Importo į Bendriją iš kitų trečiųjų šalių rinkos dalis Importo į Bendriją iš kitų trečiųjų šalių rinkos dalis | 2000 | 2001 | 2002 | 2003 | TL | TL/2000 | Rinkos dalis procentais | 2 | 2 | 3 | 2 | 1 | -1 | Indeksas | 100 | 117 | 129 | 80 | 73 | Šaltinis: Eurostato duomenys (71) Visas magnio oksido importo kiekis iš trečiųjų šalių, išskyrus KLR, per svarstymo laikotarpį sumažėjo nuo 10 252 tonų 2000 m. iki 7 172 tonų per TL. Siekiant apskaičiuoti importo iš kitų trečiųjų šalių rinkos dalį, duomenys buvo nežymiai pakoreguoti, į skaičiavimus neįtraukiant Bendrijos rinkoje parduoto importo kiekio,, kurį vienas iš Bendrijos gamintojų nupirko iš savo dukterinės įmonės Turkijoje. Per šį laikotarpį šio importo rinkos dalis sumažėjo nuo maždaug 2 % iki 1 %. Pagrindinės eksportuotojos į Bendriją buvo Turkija, Izraelis, Australija ir JAV. (72) Per TL vidutinės importo iš kitų trečiųjų šalių kainos buvo gerokai aukštesnės už Bendrijos pramonės kainas. Tačiau reikėtų pažymėti, kad Eurostato duomenys su dešimtženkliu Taric kodu taip pat apima sintetinio magnio oksido, kuris yra didesnio grynumo nei tiriama prekė, kainas, ir dėl šios priežasties tos kainos yra aukštesnės. Kadangi remiantis Eurostato duomenis su dešimtženkliu Taric kodu, negalima tiksliai nustatyti sintetinio magnio oksido ir tiriamos prekės santykio, galima pagrįstai manyti, kad per TL bendras magnio oksido iš trečiųjų šalių kainos buvo didesnės už Bendrijos pramonės kainas. Išvada (73) Kaip paaiškinta pirmiau, tiriamos prekės vartojimas truputį sumažėjo per svarstymo laikotarpį. Tačiau kaip ir ankstesnėje peržiūroje dėl priemonių galiojimo pabaigos manoma, kad Bendrijos vartojimas neturėjo didelės įtakos Bendrijos pramonei svarstymo laikotarpiu, kaip paaiškinta 42 konstatuojamojoje dalyje dėl Bendrijos vartojimo. (74) Galiojančios priemonės nulėmė tai, kad nuo 2000 m. Bendrijos pramonė iš dalies atsigavo. Tokių ekonominių veiksnių kaip rinkos dalis, pelningumas, investicijų grąža, grynųjų pinigų srautai, našumas ir galutinės atsargos kitimas buvo teigiamas. Bendrijos pramonės pardavimai buvo pelningi nuo 2001 m. (0,9 %) iki TL (1,6 %). Tačiau dėl Kinijos eksportuotojų daromo spaudimo Bendrijos pramonė nesugebėjo gauti pakankamai pelno, būtino užtikrinti savo perspektyvumą ateityje. Kalbant apie neigiamą gamybos (-5 %), pajėgumo naudojimo (-5 %) ir pardavimų Bendrijos rinkoje (-3 %) pokytį, reikia pažymėti, kad jis daugiau ar mažiau atitiko sumažėjusį vartojimą. Tačiau tai įvyko užimtumo (-20 %) ir investicijų (-19 %) sąskaita. Pažymėtina, kad vieno Bendrijos gamintojo pardavimai susijusioms šalims nepakeitė bendro Bendrijos pramonės padėties vaizdo. Todėl galima daryti išvadą, kad nors Bendrijos pramonės padėtis pagerėjo, ji išlieka nestabili, inter alia, dėl nuolatinio importo dempingo kaina iš KLR. Todėl Bendrijos pramonės pastangos padidinti savo konkurencingumą nebuvo labai vaisingos. (75) Kita vertus reikėtų pažymėti, kad Kinijos importo kiekis ir rinkos dalis sumažėjo per svarstymo laikotarpį. Be to, nustatyta, kad dėl Kinijos importo Bendrijos pramonės kainos nesumažėjo. Šiomis aplinkybėmis ir ypač atsižvelgiant į tai, kad Bendrijos pramonės padėtis pagerėjo nežymiai, Kinijos importas ir rinkos dalis sumažėjo, o kainos nesumažėjo, nebuvo nustatyta, kad importo dempingo kaina sukelta žala galėtų tęstis. Todėl buvo tiriama, ar pasibaigus priemonių galiojimui žala pasikartotų. Žalos pasikartojimo tikimybė (76) Tiriant galimą poveikį Bendrijos pramonei pasibaigus priemonių galiojimui, buvo atsižvelgta į keletą veiksnių, taip pat į aspektus, apibendrintus pirmiau minėtose konstatuojamosiose dalyse. (77) Kaip jau nurodyta, nepratęsus antidempingo priemonių galiojimo, labai tikėtina, kad tiriamos prekės importas dempingo kaina iš KLR gerokai išaugtų, kadangi KLR yra daug neišnaudoto gamybos pajėgumo, kurį lemia didžiausi pasaulyje šioje šalyje esantys magnezito rūdų ištekliai. (78) Lyginant importą į Bendriją iš KLR ir kitų trečiųjų šalių buvo nustatyta, kad kainos labai skiriasi. Svarstymo laikotarpiu importo iš kitų trečiųjų šalių kainos buvo aukštos, o Kinijos importo kainos, kurios yra sumažintos iki dempingo kainos, nuolatos mažėjo. Be to, Kinijos eksporto į kitas pagrindines magnio oksido rinkas 38 % mažesnės kainos už eksporto į Bendriją kainas aiškiai rodo, kad išaugus tiriamos prekės eksportui iš KLR dempingo kaina, būtų daromas didesnis spaudimas Bendrijos pramonei, atsižvelgiant į tai, kad dėl eksporto jau svarstymo laikotarpiu sumažėjo Bendrijos kainos. (79) Atsižvelgiant į tai, kas išdėstyta pirmiau, daroma išvada, kad yra didelė tikimybė, jog nepratęsus priemonių galiojimo, Bendrijos pramonei daroma žala kartosis. G. BENDRIJOS INTERESAI Įžanginė pastaba (80) Pagal pagrindinio reglamento 21 straipsnį buvo nagrinėjama, ar tolesnis galiojančių antidempingo priemonių taikymas prieštarautų visos Bendrijos interesams. Nustatant Bendrijos interesus, buvo atsižvelgta į visus susijusius interesus, t. y. į Bendrijos pramonės, importuotojų ir prekybininkų, taip pat tiriamos prekės naudotojų ir tiekėjų interesus. (81) Reikėtų priminti, kad ankstesnėje peržiūroje pakartotinis priemonių įvedimas nebuvo laikomas prieštaraujančiu Bendrijos interesams. Be to, kadangi dabartinis tyrimas sutampa su priemonių galiojimo pabaigos peržiūra, galima ištirti dabar galiojančių antidempingo priemonių daromą neigiamą įtaką suinteresuotosioms šalims. (82) Šiuo pagrindu buvo nagrinėjama, ar, nepaisant išvados dėl žalingo dempingo tęsimosi tikimybės, esama svarių priežasčių, kurios leistų daryti išvadą, kad šiuo konkrečiu atveju tolesnis priemonių taikymas prieštarautų Bendrijos interesams. Bendrijos pramonės interesai (83) Reikia priminti, kad buvo nustatyta, jog tiriamos prekės, kurios kilmės šalis yra KLR, dempingas greičiausiai tęsis ir yra pavojus, kad importo daroma žala Bendrijos pramonei kartosis. Be to, buvo nustatyta, kad Bendrijos pramonės padėtis yra vis dar nestabili. Tolesnis priemonių taikymas turėtų padėti jai visiškai atsigauti ir išvengti žalos ateityje. Todėl Bendrijos pramonei būtų naudinga, jei ir toliau būtų taikomos antidempingo priemonės importui iš KLR dempingo kaina. Nesusijusių importuotojų ir prekybininkų interesai (84) Komisijos tarnybos išsiuntė klausimynus 23 skunde nurodytiems importuotojams ir prekybininkams. Nė vienas jų neatsakė. (85) Dėl to buvo padaryta išvada, kad galiojančios priemonės nedarė importuotojams ar prekybininkams labai didelės įtakos, ir todėl toliau taikant priemones, šioms šalims žymaus poveikio nebūtų. Ši išvada atitinka ankstesnių tyrimų išvadas. Naudotojų interesai (86) Komisijos tarnybos išsiuntė klausimynus keturiems naudotojams. Nė vienas neatsakė. (87) Kadangi nebuvo atsakyta į klausimynus ir trūksta patikrintų duomenų apie galiojančių priemonių pabaigos palaikymą, kaip ir ankstesnėje priemonių galiojimo pabaigos peržiūroje daroma išvada, kad tolesnis muitų taikymas neturės didelio poveikio naudotojams. H. IŠVADA (88) Tyrimas parodė, kad eksportuotojai iš KLR toliau tęsė dempingą per TL. Jis taip pat parodė, kad atsižvelgiant į kitoms eksporto rinkoms nustatytas kainas ir didelį neišnaudotą pajėgumą Kinijos Liaudies Respublikoje, Bendrijos rinka yra patraukli Kinijos eksportuotojams. Todėl, jei priemonės būtų panaikintos, tikėtina, kad į Bendrijos rinką būtų importuojamas didelis tiriamos prekės kiekis dempingo kaina. (89) Labai tikėtina, kad panaikinus priemones, Bendrijos pramonės padėtis, kurią rodo per svarstymo laikotarpį sumažėjusi gamyba, pardavimai ir užimtumas bei nepakankamas pelnas, pablogėtų, nes iš KLR į Bendrijos rinką būtų importuojamas vis didesnis prekės kiekis dempingo kaina. (90) Atsižvelgiant į Bendrijos interesus, daroma išvada, kad nėra jokių svarių priežasčių netaikyti tiriamai prekei, kurios kilmės šalis yra KLR, antidempingo priemonių. (91) Todėl laikoma tikslinga toliau taikyti dabar galiojančias antidempingo priemones magnio oksido, kurio kilmės šalis yra KLR, importui. (92) Visos šalys buvo informuotos apie pagrindinius faktus ir aplinkybes, kuriomis remiantis buvo ketinama rekomenduoti nenutraukti galiojančių priemonių. Informavus šalis, buvo nustatytas laikotarpis, per kurį jos galėjo teikti pareiškimus. Nebuvo gauta jokių pastabų, dėl kurių reiktų keisti pirmiau pateiktas išvadas. (93) Remiantis tuo, kas išdėstyta pirmiau ir vadovaujantis pagrindinio reglamento 11 straipsnio 2 dalimi, antidempingo priemonės, taikomos KLR kilmės magnio oksido importui, įvestos Tarybos reglamentu (EB) Nr. 1334/1999, su paskutiniais pakeitimais, padarytais Reglamentu (EB) Nr. 985/2003, turėtų būti taikomos toliau. PRIĖMĖ ŠĮ REGLAMENTĄ: Straipsnis 1. Šiuo reglamentu nustatomas galutinis antidempingo muitas magnio oksido, kurio kilmės šalis yra Kinijos Liaudies Respublika, ir kuris klasifikuojamas KN kodu ex 2519 90 90 (Taric kodas 2519 90 90* 10), importui. 2. Antidempingo muito dydis yra: a) minimalios importo kainos, kuri yra 112 EUR už toną, ir grynosios franko prie Bendrijos sienos kaina neatskaičius muito, skirtumas visais atvejais, kai pastaroji kaina yra: - mažesnė už minimalią importo kainą, ir - nustatyta pagal sąskaitą faktūrą, kurią Kinijos Liaudies Respublikoje esantis eksportuotojas tiesiogiai išdavė nesusijusiai šaliai Bendrijoje (papildomas TARIC kodas A420); b) nulinis, jei grynoji franko prie Bendrijos sienos kaina neatskaičius muito yra nustatyta pagal sąskaitą faktūrą, kurią Kinijos Liaudies Respublikoje esantis eksportuotojas tiesiogiai išdavė nesusijusiai šaliai Bendrijoje, ir yra lygi minimaliai importo kainai – 112 EUR už toną (papildomas TARIC kodas A420); c) lygus 27,1 % vertybiniam muitui visais kitais atvejais, kuriems netaikoma a ir b pastraipų taikymo sritis (papildomas TARIC A999). Tais atvejais, kai antidempingo muitas nustatomas pagal 1 straipsnio 2 pastraipos a punktą, ir kai prekės yra sugadintos prieš išleidžiant jas į laisvą apyvartą, ir todėl faktiškai sumokėta ar mokėtina kaina yra proporcingai paskirstoma nustatant muitinę vertę pagal Komisijos reglamento (EEB) Nr. 2454/93 145 straipsnį, pirmiau nurodyta minimali importo kaina mažinama tokia procentine dalimi, kuri atitinka faktiškai sumokėtos ar mokėtinos kainos proporcingą paskirstymą. Tada mokėtinas muitas bus lygus sumažintos minimalios importo kainos ir sumažintos grynosios franko prie Bendrijos sienos kainos skirtumui, nustatytam prieš atliekant muitinės formalumus. 3. Jeigu nenustatyta kitaip, taikomos galiojančios nuostatos dėl muito mokesčių. 2 straipsnis Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas [1] OL L 56, 1996 3 6, p. 1, su paskutiniais pakeitimais, padarytais Tarybos reglamentu (EB) Nr. 461/2004 (OL L 77, 2004 3 13, p. 12.) [2] OL L 159, 1999 6 25, p. 1, su paskutiniais pakeitimais, padarytais Tarybos reglamentu (EB) Nr. 985/2003 (OL L 143, 2003 6 11, p. 1.). [3] OL L 143, 2003 6 11, p. 1. [4] OL L 145, 1993 6 17, p. 1. [5] OL C 230, 2003 9 26, p. 2. [6] OL C 138, 2004 5 18, p. 2.